มอร์นิงซูน

มอร์นิงซูน () เป็นกลุ่มดนตรีสัญชาติไทย ภายใต้สังกัดสไปซีดิสก์ เดิมประกอบด้วยสมาชิกคือ อาชว์ - สุวิจักขณ์ ณรงค์มานพ (ร้องนำ), บิ๊ก - อัคนี ขำตันวงษ์ (กีต้าร์), ก๊อง - ธนรัฐ บุญเลี้ยง" (เบส) และ บาส - ศรัณย์ รุจิกุลสิริ (กลอง) มาจากวิทยาลัยดุริยางคศิลป์ มหาวิทยาลัยมหิดล สุวิจักขณ์ นักร้องนำเคยประกวดเวที KPN ครั้งที่ 20 และเข้ารอบ 10 คน

วงรวมตัวกันที่มหาวิทยาลัย เพื่อเล่นตามงานมหาวิทยาลัย จากนั้นเริ่มแต่งเพลงของตัวเอง มีจำนวนเพลง 7 เพลง ที่ตั้งใจส่งเข้าไปออดิชั่น เพื่อจะได้ขึ้นเล่นบนเวที Bedroom Studio ในงานแฟท อวอร์ดส์ แต่ก็พลาดหวังไปถึง 2 ปีซ้อน แต่ได้เป็นแบ็กสเตจให้กับวงไมลด์ จึงคุ้นเคยและสนิทสนม ได้ส่งเพลงไปให้ฟังและได้เสียงวิพากษ์วิจารณ์ตรงไปตรงมาของรุ่นพี่ทำให้พวกเขาต้องเริ่มต้นตั้งหลักใหม่ อีกครั้ง จนได้เข้าประกวดในเวที เมโลดีออฟไลฟ์ ครั้งที่ 7 มีผลงานเพลงแรกของวงคือ "เริ่มใหม่กับคนเก่า" กับโครงการ "SPAWN by melody of life" ของค่ายสไปซีดิสก์ มิวสิกวิดีโอปล่อยเมื่อเดือนตุลาคม 2556

ต่อมาปลายปี 2558 วงมอร์นิงซูนเหลือสมาชิก 3 คนและออกผลงานเพลง "นิทานหลอกเด็ก"คุยกับ 3 หนุ่ม ‘มอร์นิ่งซูน’ปรับเปลี่ยน เพื่อเติบโตทางดนตรี | เดลินิวส์

 สมาชิก 
 อัคนี ขำตันวงษ์ (บิ๊ก) - ร้องนำ/กีตาร์
 ธนรัฐ บุญเลี้ยง (ก๊อง) - เบส
 ศรัณย์ รุจิกุลสิริ (บาส) - กลอง

 อดีตสมาชิก 
 สุวิจักขณ์ ณรงค์มานพ (อาชว์) - ร้องนำ

 ผลงานเพลง 
 "เริ่มใหม่กับคนเก่า"
 "จำเอาไว้"
 "เหงา เหงา"
 "นิทานหลอกเด็ก"
 "#เอาที่สบายใจ"
 "#ของตาย"
 "#มีสไตล์มีสตางค์"

 อ้างอิง 

หมวดหมู่:กลุ่มดนตรีสัญชาติไทย